Hadi Neziri

Hadi Neziri ( turqisht : Hadi Nezir ; Zdunje, Gostivar, 12 gusht 1952) është një politikan, ministër në qeverinë e Maqedonisë që nga viti 2008, deputet i Kuvendit Qendror të Partisë Demokratike të Turqve të Maqedonisë .

 Biografia 
Neziri u lind në fshatin Zdunjë të Gostivarit më 12 gusht 1952. Shkolla fillore e nisi në fshatin Zdunjë dhe e përfundoi në Gostivar. Shkollimin e mesëm e kreu në OSHC "Zlate Malakoski" në Gostivar, ndërsa në vitin 1979 diplomoi në Mitrovicën e Kosovës dhe mori titullin inxhinier elektrik. Në vitin 1982, ai u punësua në R.I.O.M. "Silica" - Gostivar, kurse nga viti 1983 punon në Hidrocentralin ESM - Mavrovë në Gostivar. Nga viti 1994 deri në vitin 2006, ai ishte drejtor në HEC - Raven .  Nga viti 2006 deri më 12 prill 2008 ka qenë deputet në Kuvendin e Republikës së Maqedonisë  . Ai është deputet i kuvendit qendror të Partisë Demokratike të Turqve të Maqedonisë dhe kryetar i komisionit për politikë të jashtme. Nga viti 2008, ai është ministër pa portofol në Qeverinë e Maqedonisë . Ai është i martuar dhe ka dy fëmijë.

 Shih edhe 

 Kultura e Maqedonisë së Veriut
 Politika e Maqedonisë së Veriut

 Referime 

 Lidhjet e jashtme 
 Biografia e Hadi Nezirit 
Kategoria:Politikanë nga Maqedonia e Veriut
Kategoria:Njerëz nga Komuna e Gostivarit
Kategoria:Absolventët e Universitetit të Mitrovicës
Kategoria:Anëtarë të Kuvendit të Maqedonisë së Veriut